बिरामी भएको समयमा उनले धेरै अस्पतालहरुमा उपचारको लागि धाउनु पर्यो । स्वास्थ्य उपचारको पहिलो चरणमा उनलाई युरिक एसिड भयो भनिएको थियो । उनले त्यसैअनुसार औषधि उपचार गरे । पछि उनले पेटको जाँच गरे जसमा उनलाई अल्सर भयो भनियो । अनि त्यसैअनुसार उनले औषधि उपचार गराए । त्यो अवस्थासम्म पनि आफ्नो स्वास्थ्यमा सुधार नआएपछि उनी एक प्राइभेट मानसिक अस्पतालमा पुगे । मानसिक अस्पतालमा डिप्रेशन भएको रिर्पाेट आयो । अनि उनले त्यसैअनुसार औषधि खाए । त्यहि क्रममा घटेको एउटा रमाईलो पल उनले जन्मदिनको अवसर पारेर सार्वजनिक गरेका छन् ।
